Սինգապուրի ազգային պատկերասրահ

**Սինգապուրի ազգային պատկերասրահ**, ազգային պատկերասրահ Սինգապուրի կենտրոնում։ Բացվել է 2015 թվականի նոյեմբերի 24-ին։ Թանգարանի ենթակայության ներքո է գտնվում աշխարհում սինգապուրյան և Հարավարևելյան Ասիայի արվեստի ամենամեծ հանրային հավաքածուն՝ շուրջ 8000 նմուշով։ Սինգապուրի ազգային պատկերասրահի նպատակն է ապահովել արվեստի և մշակույթի ըմբռնումն ու արժևորումը՝ ուշադրության կենտրոնում ունենալով Սինգապուրի մշակույթն ու ժառանգությունը, ինչպես նաև կապեր հաստատելով հարավարևելաասիական և աշխարհի մշակույթի հետ։

Պատկերասրահի շենքը գտնվում է Սինգապուրի Civic District-ում և բաղկացած է երկու ազգային ժառանգություն համարվող հուշարձաններից՝ Գերագույն դատարանի հին շենքը և Սինգապուրի քաղաքապետարանի շենքը, ինչպես նաև ունի 64000 կմ 2 համատեղ տարածք և համարվում է վիզուալ արվեստի և Սինգապուրի ամենամեծ թանգարանը։ Սինգապուրի ազգային պատկերասրահի զարգացման ծրագրի վրա ծախսվել է 532 միլիոն սինգապուրյան դոլար (S$):

## Պատմություն
Արվեստների գլոբալ քաղաք դառնալու տեսլականը Սինգապուրը նախագծել է շուրջ երկու տասնամյակ, մասնակցել և ականատես է եղել առանցքային իրադարձությունների և փառատոների, ինչպիսիք են Սինգապուրի Բիենալեն, Սինգապուրի արվեստների փառատոնը և Սինգապուրի արվեստների շոուն։ Այդ իրադարձությունները օգնել են Սինգապուրին առաջ մղելու միջազգային ասպարեզում՝ կարևորելով այն որպես միջազգային արվեստի հանգույց, մի վայր, որտեղ գլոբալ արվեստի հանրությունը կարող է համախմբվել և համագործակցել։

2005 թվականի օգոստոսի 21-ին Սինգապուրի վարչապետ Լի Սյանլունն Ազգային տոնի իր ամենամյա ելույթում խոսեց Գերագույն դատարանի և քաղաքապետարանի շենքերն ազգային պատկերասրահի վերածելու նախագծի մասին։ 2006 թվականի սեպտեմբերի 2-ին Տեղեկատվության, կապի և արվեստների նախարար Լի Բուն Յանգը 2006 թվականին Սինգապուրի Բիենալեի ժամանակ պաշտոնապես հայտարարեց Սինգապուրի ազգային պատկերասրահի ստեղծման մասին։

Տեղեկատվության, կապի և արվեստների նախարարությունը իրականացրեց մի գործընթաց, որը հնարավորություն է տալիս շահառուներին և շահագրգիռ կողմերին իրենց փորձով ու տեսակետներով նպաստել նախագծին։

## Պատկերասրահներ
thumb|Երկրորդ հարկի պատկերասրահը
Սինգապուրի ազգային պատկերասրահում ներկայացված է մոդեռն և ժամանակակից արվեստ, ինչպես նաև 19-րդ դարից մինչև մեր օրեր Սինգապուրի և Հարավարևելյան Ասիայի արվեստը։ Պատկերասրահն ունի երկու մշտական գործող սրահներ՝ DBS Սինգապուրի պատկերասրահ և UOB Հարավարևելյան Ասիայի պատկերասրահ։ Թանգարանի հավաքածուներում ներկայացվում են Սինգապուրի և տարածաշրջանային մշակույթների զարգացումը սոցիալ-տնտեսական, քաղաքական պատմության միջոցով։

Հավաքածուի համար հիմք են հանդիսացել 1976 թվականին Սինգապուրի ազգային թանգարանին հանձնված 93 աշխատանքները։ 2013 թվականին հավաքածուն կազմել է 8000 նմուշ։  Ազգային ժառանգության խորհուրդը հանդիսանում է հավաքածուի ներկայիս պահառուն։ Հավաքածուում ներկայացված են վաղ 20-րդ դարի նատուրալիստական կտավներից մինչև  ժամանակակից վիդեո ինստալյացիաներ։ Հավաքածուն նաև ներառում է Հարավարևելյան Ասիայի միջազգային հեղինակության արվեստագետների, ինչպիսիք են Աֆանդին (Ինդոնեզիա), Լատիֆ Մոհիդին (Մալայզիա), Լե Պհեն (Վիետնամ), Մոնտիեն Բունման (Թաիլանդ), Ֆերնանդո Կուետո Ամորսոլնո (Ֆիլիպիններ)։

## Գրականություն
* National Art Gallery, Singapore, 2009. Light & Movement Portrayed: The Art of Anthony Poon. ISBN 978-981-08-3545-3
* Yeo Wei Wei (editor), 2010. Realism in Asia Volume One. National Art Gallery, Singapore. ISBN 978-981-08-5349-5
* National Art Gallery, Singapore, 2010. The Story of Yeh Chi Wei. ISBN 978-981-08-5026-5
* Grace Tng, Seng Yu Jin & Yeo Wei Wei, 2010. Cheong Soo Pieng: Visions of Southeast Asia. National Art Gallery, Singapore. ISBN 978-981-08-6422-4
* Yeo Wei Wei & Ye Shufang, 2010. Salted Fish. National Art Gallery, Singapore. ISBN 978-981-08-6444-6
* National Art Gallery, Singapore, 2010. When I Grow Up I Want to Paint Like Cheong Soo Pieng (CSP Colouring Book). ISBN 978-981-08-6888-8
* Sara Siew (ed), 2011. Liu Kang: Essays on Art and Culture. National Art Gallery, Singapore. ISBN 978-981-08-7675-3
* Yeo Wei Wei (ed), 2011. Asian Artists Series – Liu Kang: Colourful Modernist. National Art Gallery, Singapore. ISBN 978-981-08-8675-2
* National Art Gallery, Singapore, 2011. When I Grow Up I Want to Paint Like Liu Kang. ISBN 978-981-08-7997-6
* Natalie Hennedige, 2012. Koko The Great. National Art Gallery, Singapore. ISBN 978-981-08-8758-2
* Ho Lee- Ling, 2013. Who is Cheong Soo Pieng? National Art Gallery, Singapore. ISBN 978-981-07-5678-9
* Sara Siew, 2013. Awesome Art. National Art Gallery, Singapore. ISBN 978-981-07-4372-7
* Mechtild Widrich, 2016. The Naked Museum. The Naked Museum: Art, Urbanism, and Global Positioning in Singapore, Art Journal, 75:2, 46-65

## Ծանոթագրություններ

## Արտաքին հղումներ
*
*360 Virtual Gallery The Straits Times National Gallery Singapore

Կատեգորիա:2005 հիմնադրված թանգարաններ
Կատեգորիա:Ազգային պատկերասրահներ
Կատեգորիա:Ժամանակակից արվեստի թանգարաններ
Կատեգորիա:Սինգապուրի թանգարաններ